**CONSILIUL JUDETEAN VRANCEA**

**Comisia de monitorizare a implementării proiectelor**

**cu finanțare nerambursabilă din bugetul propriu**

**al Consiliului Județean Vrancea**

**declarate câștigătoare în anul 2022**

**Nr. 1570/25.01.2023**

**RAPORT DE ACTIVITATE**

Consiliul Județean Vrancea, a acordat în anul 2022 finanțări nerambursabile în conformitate cu prevederile dispozițiilor Legii nr. 350/2005 (actualizată) privind regimul finanțărilor nerambursabile din fonduri publice, alocate pentru activități nonprofit de interes general. Astfel, prin Hotărârea Consiliului Județean Vrancea nr. 49 din 30 martie 2020 a fost aprobat Regulamentul privind regimul finanțărilor nerambursabile din fonduri ale bugetului Vrancea pentru activități nonprofit de interes județean iar prin Hotărârea Consiliului Județean Vrancea nr 50 din 17 martie 2022 a fost aprobat „Programul anual pentru acordarea de finanțări nerambursabile alocate de la bugetul local al județului Vrancea, pe anul 2022, pentru activități de cultură, educație-tineret, ocuparea forței de muncă și antreprenoriat, activități de voluntariat, sport, sănătate și mediu în condițiile prevăzute de Legea nr. 350 /2005”.

## In urma evaluării proiectelor depuse au fost încheiate următoarele contracte de finanțare aprobate prin Hotărârea Consiliului Județean Vrancea nr. 128 din 16 iunie 2022:

1. **Asociația PROPATRIAVOX**, Contract nr. 13182/24.06.2022 în valoare de 60 000 lei pentru proiectul Classic for Teens ;
2. **Asociația Vrancea Montană**, Contract nr. 13180/24.06.2022 în valoare de 40 559 lei pentru proiectul Vrancea Montană Run;
3. **Asociația Viitor pentru femei**, Contract nr. 13179/24.06.2022 în valoare de 59 760 lei pentru proiectul Tineri independenți și sănătoși pregătiți pentru viață – Descoperirea tradițiilor vrâncene;
4. **Asociația Lumea lui Pinocchio**, Contract nr. 13183/24.06.2022 în valoare de 41 390 lei pentru proiectul Vara cu soare! Călătorie socio-culturală pentru copii și tineri din Panciu;
5. **Asociația Monumente în Vrancea**, Contract nr. 13186/24.06.2022 în valoare de 57 500 lei pentru proiectul Mausolee pe bicicletă – nefinanțat.
6. **Asociația Protha Panciu**, Contract nr. 13184/24.06.2022 în valoare de 60 000 lei pentru proiectul Festivalul de Teatru Tânăr ”Ora de teatru”;
7. **Societatea Națională de Cruce Roșie din România, Filiala Vrancea**, Contract nr.13178/24.06.2022 în valoare de 60 000 lei pentru proiectul V.O.L.U.N.T.A.R**.**;
8. **Asociația AFEMIS**, Contract nr. 13181/24.06.2022 în valoare de 54 999 lei pentru proiectul ***Tabăra AddictOFF***;
9. **Asociația Tenis Club Focșani**, Contract nr. 13185/24.06.2022 în valoare de 60000 lei, pentru proiectul Școala de vară Holistic;
10. **Asociația Clubul Sportiv Alpha Mind O minte inițială**, Contract nr. 13176/24.06.2022 în valoare de 59 940 lei pentru proiectul Ciclismul ca sport în zona rurală și urbană;
11. **Asociația Clubul Sportiv Alpha Mind O minte inițială**, Contract nr. 13177/24.06.2022 în valoare de 45 800 lei pentru proiectul Amenajarea unui teren de antrenament și divertisment pentru tineri – nefinantat.

 Prin Dispoziția 218/31.05.2022 a Președintelui Consiliului Județean Vrancea s-a constituit Comisia de monitorizare a implementării proiectelor cu finanțare nerambursabilă din bugetul propriu al Consiliului Județean Vrancea declarate câștigătoare în anul 2022 în următoarea componență:

**Coordonator:** Axon Andreea,

**Membri:-**Dima Iustina - consilier achiziții publice în cadrul Direcției Dezvoltare si promovare;

 -Huțuleac Adrian – consilier juridic în cadrul Direcției Dezvoltare si Promovare;

 -Constantin Bogdan - consilier superior în cadrul Direcției Dezvoltare si Promovare;

 -Cozma Florina – inspector superior în cadrul Direcției Economice;

 -Braicău Gabriela – inspector asistent în cadrul Direcției Economice;

 -Logodinschi Mihaela – consilier superior în cadrul Direcției Economice.

Din cele unsprezece contracte incheiate, Comitetul a realizat monitorizarea a nouă proiecte implementate de asociațiile beneficiare, acordându-le sprijin în implementarea efectivă a proiectelor. A fost urmărit progresul fizic și procedural înregistrat în implementarea proiectelor, realizându-se o colectare a datelor și informațiilor necesare urmăririi stadiului tehnic și financiar al acestora.

S-au verificat documentele de raportare elaborate și transmise de beneficiari prin mecanismul cererilor de plată și rambursare, avizându-se sumele justificate în mod corect. Astfel, au fost autorizate la plată din fonduri publice următoarele sume:

1. **Asociația PROPATRIAVOX**, Contract nr. 13182/24.06.2022 pentru proiectul Classic for Teens – 59.800 lei,
2. **Asociația Vrancea Montană**, Contract nr. 13180/24.06.2022 pentru proiectul Vrancea Montană Run – 39.087,34 lei,
3. **Asociația Viitor pentru femei**, Contract nr. 13179/24.06.2022 pentru proiectul Tineri independenți și sănătoși pregătiți pentru viață – Descoperirea tradițiilor vrâncene  - 59.760 lei,
4. **Asociația Lumea lui Pinocchio**, Contract nr. 13183/24.06.2022 pentru proiectul Vara cu soare! Călătorie socio-culturală pentru copii și tineri din Panciu – 35.479,04 lei,
5. **Asociația Protha Panciu**, Contract nr. 13184/24.06.2022 proiectul Festivalul de Teatru Tânăr ”Ora de teatru”- 59.450 lei,
6. **Societatea Națională de Cruce Roșie din România, Filiala Vrancea**, Contract nr. 13178/24.06.2022 pentru proiectul V.O.L.U.N.T.A.R**.** – 49.322,75 lei,
7. **Asociația AFEMIS**, Contract nr. 13181/24.06.2022 pentru proiectul ***Tabăra AddictOFF*** – 54.960,44 lei,
8. **Asociația Tenis Club Focșani**, Contract nr. 13185/24.06.2022, pentru proiectul Școala de vară Holistic – 60.000 lei,
9. **Asociația Clubul Sportiv Alpha Mind O minte inițială**, Contract nr. 13176/24.06.2022 pentru proiectul Ciclismul ca sport în zona rurală și urbană – 59.891 lei.

In total, Consiliul Județean Vrancea a acordat finanțare nerambursabilă în valoare de 477.750,57 lei.

Activitățile proiectelor au fost finalizate conform regulamentului, până la data de 30.11.2022. Rapoartele finale depuse de către beneficiari au fost evaluate și aprobate de către comitetul de monitorizare în perioada 03-14.12.2022, acesta apreciind că proiectele au fost implementate conform clauzelor contractuale asumate de către părți.

Drept pentru care a fost întocmit prezentul raport final cu privire la activitatea desfășurată de Comisia de monitorizare a implementării proiectelor cu finanțare nerambursabilă din bugetul propriu al Consiliului Județean Vrancea declarate câștigătoare în anul 2022.

**Coordonator:** Axon Andreea

**Membri:**  Dima Iustina

Huțuleac Adrian

Constantin Bogdan

Cozma Florina

Braicău Gabriela

Logodinschi Mihaela